Public procurement notice: Modification Of A Contract/Concession During Its Term
Published: 2022-06-01
Buyer: Népfőiskola Alapítvány
Country: HU
Contract type: Works
Procedure: Open procedure
CPV classification: 45212000: Construction work for leisure buildings | 45212200

Technical requirements: Új, szabadon állóan elhelyezett, 54,40 x 54,49 m befoglaló méretű, földszint + emelet kialakítású épület, amely funkcióját tekintve tornacsarnok, sportpálya és rendezvénytér. Az épület hasznos alapterülete 2690,15 m2(2129,69 m2 földszint, 560,46 m2emelet).A tervezett szerkezet vasbeton pontalapokkal és sávalapokkal készül. A játéktérnél monolit vasbeton pillérváz között előregyártott kéregelemes vasbeton anyagú kitöltő falak készülnek. A játékteret íves acél tetőtartókra szerelt szelemenekre rögzített fémlemez héjazat fedi. Az előcsarnok vendég-és kiszolgáló területei, valamint a raktár szintén vasbeton sávalapokkal készül. Falaik a földszinten és az emeleten kerámia falazóelemekből készített szerkezetek. A pillérek vasbeton anyagúak, a födémek vasbeton lemezfödém szerkezetek, a lépcsők vasbeton lemezlépcsők. Az előtetők faanyagú tetőszerkezetek, melyek cserépfedést kapnak. A küzdőtér alapterülete 1202,43 m2 (egyben sportpadló méret is). Az épület teljes belmagassága 12,50 m, nettó belmagasság 7,75 m, födém fesztáv 28,35 m. Nézőtér fix lelátó 210 fő, mobil lelátó 160 fő, mozgáskorlátozott férőhely 50 fő. Egyidejű rendezvény alkalmával maximum 1000 fő. A küzdőtér 2 db motoros térelválasztóval 3 egyenlő részre osztható, egyenkénti méretek 25x7,75 m. Parkolók száma 55 db. Az épület földszintjén 4 db csoportos öltöző és vizesblokk található, ezen kívül 2 db csoportos invalid öltöző, 1 db férfi, 1 db nő és 1 db akadálymentes közönségforgalmi wc, mosdó. A földszinten kap elhelyezést a játékvezetői öltöző, rendezvényszervezői-, versenybírói iroda és egy büfé, termálgépház. Az emeleten 1 db férfi és 1 db női közönségforgalmi wc és mosdó található, ezenkívül egy VIP terem és egy büfé. Megépítésre kerül egy élő füves kültéri kézilabda pálya, melynek bruttó mérete 26x46 m, a pálya mérete 20x40 m. A környezetrendezés során kb. 5000 m2 a füvesítendő és térburkolt felület. A részletes műszaki leírást/terveket és az árazatlan költségvetést a műszaki dokumentáció tartalmazza. Ajánlatkérő a 321/2015. (X. 30.) Korm. rendelet 46. § (3) bekezdése alapján rögzíti, hogy az eljárást megindító felhívásban, a dokumentációban és a műszaki dokumentációban meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozás csak a tárgy jellegének egyértelmű meghatározása érdekében történt, és a megnevezés alatt a „vagy azzal egyenértékű”-t kell érteni. Az egyenértékűség bizonyítása az ajánlattevő feladata.
A szerződésmódosítás a Kbt. 141. § (2) bekezdésében foglaltak figyelembe vételével és ahhoz illeszkedő tartalommal történik.
A lehumuszolás közben és azt követően a terepalakítások megkezdésekor megállapításra került, hogy a területen több térrészt érintően eltérő kiterjedéssel törmelékkel, téglával szennyezett termett talaj található. A terepalakítások és növénytelepítési terv figyelembevételével talajcserére van szükség a növénytelepítés megfelelő peremfeltételeinek biztosítása érdekében, amely az eredeti műszaki tartalomtól eltérő jelentős többletfeladatot jelentett. A területen végzett talajvizsgálatok, szakmai egyeztetések, a tapasztalt nedvesség és tápanyagtartás, valamint a feltárt termőrétegek figyelembevételével fenti igények a megfelelő anyag beszállításával biztosíthatóak.
A kivitelezési terület földmunkával érintett szakaszán a tervekben meghatározott magassági pontok figyelembevételével a föld és termőréteg leszedésre került és annak depóniába hordása megtörtént.
Az épülethez tartozó földmunka kivitelezése közben feltárásra kerültek a tervekben nem jelölt: nagy kiterjedésű - vélelmezhetően korábbi épület - épületrész beton alaptestek. Az alapozási munkák korrekt elvégzése érdekében az alaptestek bontásra kerültek, mivel az alaptestek méretei teljesen eltértek az építendő épület alapozásától ezért bontás után a keletkezett munkaárkot réteges tömörítéssel vissza kell tölteni.
A kivitelezési területen létesítendő szilárdburkolatú parkolók, utak, járdák, valamint az épületben létesítendő nagy kiterjedésű küzdőtér altalaj teherbírás vizsgálata és annak eredményeinek kiértékelése során megállapításra került, hogy a kivitelezési helyszínen a földmű teherbírása, modulusa nem értékelhető. (Lásd.: a mérési jegyzőkönyv CO_003-1. mellékletét) Az Útügyi Műszaki Előírások 7.2.4-es bekezdése (CO_003-2. melléklet) alapján a tervezet burkolati rétegrend készítésével nem biztosítható és követelhető meg a műszaki leírásban foglalt 12 t tengelyterhelés. Az értékelhetetlen mérés esetén a rétegrend növelésével sem érhető el megfelelő eredmény a burkolat alatti felületen; ezért Kivitelező CTh helyszíni talajkezelést javasolta, mely műszaki megoldást Megrendelő és Műszaki ellenőr elfogadta.
A létesítmény környezetében a kivitelezési munkák megkezdését követően, a földmunkákkal párhuzamosan a távhővezeték feltárása és üzemeltetői tapasztalatok alapján megállapítást nyert, hogy a régi távhővezeték több helyen károsodott a felette lévő fák gyökérzete miatt. Egyes helyeken elmozdult, üzemeltetése hosszú távon nem lehetséges, állandó üzemeltetési gondok jelentkeznek (szükséges rátöltés a rendszerre, levegősödés), a szerződéses műszaki tartalom nem tartalmazta ezen szakaszok rekonstrukcióját, azonban a tárgyi létesítmény üzemszerű működéséhez ezen rendszerek megfelelő működése elvárt.
A felek azt is rögzítik, hogy az egymásra épülő munkafolyamatokat, területi kiterjedéseket, a beszerzési időket és a párhuzamosan végezhető feladatokat figyelembe véve a fenti többletfeladatok a kivitelezés előrehaladásában többlet naptári napi akadályoztatást nem jelentenek, a befejezési határidő így nem módosul.
A feltüntetett pótmunkák költségvonzata mindösszesen nettó 203 640 756 Ft, amely a rendelkezésre álló tartalékkeretet is figyelembe véve a vállalkozói díj növelését teszi szükségessé.
Mindezeket figyelembe véve a jelen módosítás utáni vállalkozói díj: /3% tartalékkerettel opcionális tételek nélkül/: nettó 2 690 950 111 HUF + 726 556 530 HUF (27% ÁFA) = bruttó 3 417 506 641 HUF,
+ Opció: nettó 144 097 056 HUF (tartalékkeretet nem tartalmaz), Mindösszesen: 2 835 047 167 HUF + 765 462 735 HUF (27% ÁFA) = bruttó 3 600 509 902 HUF
A kivitelezés közben előre nem látható, a kivitelezés költségeit jelentős mértékben befolyásoló akadályok jelentkeztek, melyek még a kivitelezési munkák sorrendjének átszervezésével és az erőforrások átcsoportosításával sem voltak kezelhetőek többletköltség következmény nélkül.


Winner: FERROÉP Fővállalkozó és Szerelőipari Zártkörűen Működő Részvénytársaság